La Storia del Sudafrica la xe ona de le pi interesanti de l’Africa moderna. La xe na storia de invasioni, lote, coragio e razismo. Ma anca na storia par el riconosimento de i diriti umani e de la costrusion de na società verta al futuro. Rente de Johannesburg e in altre zone del Sudafrica, i ricatamenti paleontologici i ne dixe che ominidi e i primi omeni i vivea in Sudafrica. I xera i disendenti de i ominidi del primo che el se sera svilupà inte la Rift Valley. I ricatamenti i mostra anca che ghe stà on periodo co el omo moderno nol xera presente in Sudafrica. Grupi de pigmei i ga visù in Sudafrica fin da i tempi pi remoti. Le piture rupestri che se cata in tuto el Sudafrica le xe stà datade da 25 000 a 2 000 ani fa. Da i ricatamenti e da lo studio del DNA, se sa che grupi de i xe vegnù zo da l’Africa Sentrale longo la costa atlantega 2 500 ani fa. I portava co lori el bestiame e le tecniche de alevamento. Co i sa incontrà co i popoli de la rejon del Cao – i -, i se sa miscià co lori dando vita a i . La presensa de le vache la ga introdoto el conceto de propietà privada, chel no l’era presente tra i san. Anca la strutura de la società la xe cambià co l’introdusion de i cai. I san che vivea a l’interno i ga continuà co la loro cultura. I khoisan i xe restai su la costa inte la rejon del Cao e in quela che ancà la xe la Namibia. Dopo i khoikhoi, anca i bantu i xe vegnù zo da la zona del Nizer. I bantu i xe rivà co ondate diverse e i se sa stabilì in tuto el Sudafrica. Anca se no ghe prove serte, se pensa che anca grupi picinini de nilotici i sia vegnù zo da la rejon de i Grandi Laghi. I bantu i ga introdoto alcune bestie domestiche e l’agricoltura. El fato che alcune lingue bantu le ga incorporà el sistema de i tipico de le lengoe khoikhoi e san, e el ricatamento de ogeti san ne i resti de ilagi bantu, ne fa pensar che ghera on bon livel de scambio tra i do grupi. Co l’arivo de i portoghexi se pol scominsiar a parlar de storia. I portoghexi i sercava na via par rivar a le Indie par el mar. I ga scominsià a navigar longo le coste de l’Africa in tel 1400. En tel 1486, i xe stà boni de pasar el Cao de Bona Speransa, che el xe el punto pi a sud ovest de l’Africa e do i oceani Indiano e Atlantego i se incontra. I portoghexi i ga fondà de le colonie so la costa tuto in torno a l’Africa, ma i no ga mai meso su na colonia ne la zona del Cao. I olandexi i xe rivà inte la rejon del Cao in tel XVI secolo. I vaseli i se fermaa qi par tor l’acqua e fruta. En tel 1647 na nave olandexe la xe afondà rente a la Baia de Table Mountain. I marinai i ga costruio on forte e i xe restai n’ano prima de esar salvai. La Compania Olandexe de le Indie Orientali, ona de le pi grandi companie de comercio del tempo, la ga deciso de costruir on porto ne la rejon del Cao par rifornir le navi de acqua, fruta e carne ne i so viagi da e par l’oriente. El 6 avril 1652, Jan van Riebeeck el xe rivà a la Baia de la Table Mountain par scominsiar stà colonia. De i agricoltori olandexi i ga scominsià a laorar la tera ne le vali rente al Cao pra produsar gran, vin, agrumi e verdure. Dopo on pochi de ani, Ugonoti francexi, e calvinisti todeschi i xe rivà al Cao e i se sa unio a i olandexi. I olandexi i ga anca fato rivar de i s-ciavi dal Madagascar e da la Malesia. Tanti de questi i sa sposà o i ga vù fioi da i olandexi. I disendenti de sto grupo i vien ciamà ‘Cape Coloured’, i metici del Cao.